Mačka - koláž a maľba
Materiál: výkres, Tenší kartón, vodové farby, temperové farby, nožnice, štetec, čierny tuš, redisové pierko, lepidlo  (tekuté biele).
Postup: 
1. Na dva výkresy namaľujte štetcom rôzne fľaky, väčšie aj menšie. Keď výkresy uschnú, redisovým pierkom a tušom urobte na výkresy čmáranice, aké sa vám len zachce a tiež pokvapkajte tušom. Tretí výkres počmárajte fixkami. Je dôležité, aby mali výkresy rôznu farebnosť aj vzhľad. Keď budú výkresy suché, roztrhajte ich na rôzne pásiky väčšie aj menšie.
2. Na kartón začnite lepidlom lepiť pásiky výkresov.

3. Keď budete mať celý kartón polepený pestrými pásikmi výkresov. Nechajte ich uschnúť.

4. Vystrihnite si takéto oči a noštek mačky.

5. Vymaľujte vodovými farbami oči aj noštek.
6. Biely lesk na očiach namaľujte bielou temperovou farbou. Oči aj noštek nalepte na výkres tak, ako to vidíte na obrázku. Okolo nosa a očí domaľujte čiernou temperou kontúry tak, ako to vidíte na obrázku. Nakoniec bielou temperou namaľujte biele vankúšiky po bokoch nosa aj biele fúzy. Čiernou temperou namaľujte pod nosom ústa a bodky na vankúšikoch. A tvár mačky máte hotovú. Teším sa spolu s vami. Pošlite mi vaše obrázky. Vaše mačky môžu byť aj trocha iné, veď aj živé mačky sú každá iná.
Prajem vám pekné tvorenie milé deti.